《笔架山》
宋代·白玉蟾

吾是瑶台翰墨仙，操觚弄椠玉皇前。
翻云为墨海为砚，一片寒空如雪笺。
兔豪象管用不得，倒蘸昆仑醉钩画。
当年染罢八角芒，金阙上章求放逸。
三峰坐断江南天，临汝城头苍苍然。
状如笔架翠起伏，与吾阁笔齁齁眠。
山灵惊呼猿鸟乱，清魂复被风吹散。
起来叫问山前人，几度松枯白石烂。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。